Verskeie nuwe gesigte by Pumas | Maroela Media
Van voor na agter staan Brent Janse van Rensburg (hoofafrigter), Marius van Rensburg (bedryfsbestuurder), Lance Salter, Louis Janse van Rensburg, Gerrit Smith, Jerome Pretorius en Francois Kleinhans. Foto: Steval Pumas)
Aan die bestuursy is Lance Salter die bond se nuwe hoof van prestasie-ontleding, en Louis Janse van Rensburg die hoof van krag en kondisionering.
Salter was die Nelson Mandela- Metropolitaanse Universiteit (NMMU) se prestasie-ontleder voor hy in 2015 as tegniese koördineerder van die OP Kings aangestel is.
Janse van Rensburg was deel van die 2016-Varsitybekerwenner, die NWU Pukke, se bestuurspan, en was ook betrokke by die Luiperds wat verlede jaar die eindstryd in die Curriebeker- Eerste Liga gehaal het.
Vier nuwelinge sluit hulle ook by die spelersgroep aan, naamlik Gerrit Smith, ʼn veelsydige agterspeler van die OP Kings af; die gewese Pumas-driekwart Jerome (Trompie) Pretorius; Sizophila Maseko, ʼn gewese agterspeler van die Luiperds; en die Sharks-losvoorspeler Francois Kleinhans.
Vier Superrugbyspelers van die Kings sal eweneens vir die Curriebekerreeks by die Pumas aansluit. Hulle is Thembelani Bholi (flank/slot), Stefan Ungerer (skrumskakel), Neil Maritz (driekwart) en Cameron Lindsay (slot).
King George · 1 jaar gelede
Los tog as die”treurige” Kings spelers en personeel uit en ontwikkel eerder jul eie bronne!
EN LOS DIE ENGELSE TERMES VAN DRIEKWART ENS ,ONS IS AFRIKAANS